Rosan Hayıg

Rosan Hayıg nuştekar u cıgeyraoğê do Zazao ke serra 1964ıne de dewa Çêrmuge Buderan de ameo dınya. 1981ıne de ameo Almanya.
Wextê sıftekerdena Raya Piyay, yani wertey serranê 1985ıne ra tepeya be pêseroka Ayrey, dıme ra Piya, Zerqê Ewroy rê xızmete kerde, tepeya 90an ra tepeya Kormışkan, Ware, Tija Sodıri, ZazaPress, Vengê Zazaistani, Çıme, Zazana u MA rê xızmeta xo vêrde, nuştey u şanıkê cıyê ke ey day arê, ê zi veciyay. Hewna xızmeta cı pêseroka Zazana rê dewam kena. Ezaê Enstitüyê Zazaki u Cematê Zazayanê Almanyao ronaoğo. 

Rosan Hayıg zeweciyaeyo u wahêrê 4 qeçekano (domanano). 

 Kıtabê cı 
Nuştanê ey ra ğeyr dı kıtabê Rosan Hayıgi heta nıka veciyay:
 Mahmeşa - Vızêr ra ewro estanıkê Zazayan (Zazaki be tercumey İngılizki u Almanki)
 Zazaca - Türkçe Sözlük; Türkçe - Zazaca sözcük listesi (be qısey veri u notê gramer u alfabey, be yardımê Brigitte Wernere ra piya.

Kategoriye:Nuştekarê Zazayan
Kategoriye:Merdumê ke 1964 de biyê
Kategoriye:Merdumê weşi
Kategoriye:Zazay